***Eye of the Hunter*** je prvý sólový album Brendana Perryho, vydaný 12. októbra 1999 vo vydavateľstve 4AD.

Album bol nahratý v kostolíku Quivvy Church v Írsku, podobne ako albumy Dead Can Dance od albumu *Aion*. Všetky skladby okrem „I Must Have Been Blind" sú napísane Brendanom, autorom tejto skladby je Tim Buckley. Skladba „Saturday's Child" je jediná, ktorá nie je celá naspievaná Brendanom Perrym, vokál v pozadí spieva Michael Brunnock. Brendan Perry je tiež autorom obalu. Skladba „Sloth" sa v upravenej verzii nachádza tiež na box-sete *Dead Can Dance (1981-1998)* z roku 2001. Vyšiel na nosičoch LP a CD. V roku 2023 vyšla reedícia (2×CD, 2×LP, digitálne).

Charakteristika albumu
----------------------

Na rozdiel od tvorby Dead Can Dance, na svojej sólovej nahrávke nevyužíva tzv. glosolalia, (vokály v starých, zaniknutých jazykoch).Album je značne minimalistický a je to zreteľný odklon od nahrávok Dead Can Dance.  
Brendan Perry o ňom povedal: *Ľudia sú osoby s rozmanitými povahami, ktoré sa stále vyvíjajú. Táto nahrávka hovorí o rozličných aspektoch mojej osobnosti.*  
Vydavateľstvo 4AD píše: *Eye of the Hunter má veľmi osobné piesne, ktoré objavujú tému straty - v živote a láske - ale nezbavujú nádeje. „Saturday's Child", ktorá otvára nahrávku, uštipačne popisuje meniaci sa vzťah medzi Brendanom a jeho otcom ako každý postupne starol. „Sloth" pojednáva o stratenom čase kvôli hnevu, návyku a ľahostajnosti, brániacej nám dosiahnuť náš pravý potenciál. „The Captive Heart" hovorí o pokuse udržať si lásku nad vodou na dlhý čas. Cover od Tima Buckley-ho „I Must Have Been Blind" sa predstavuje ako jedna z extravagantnejších skladieb - svojim aranžmánom, s navrstvenou pedal steel podporujúcou Brendanov vzletný vokál.* Emocionálny vrchol je skľučujúca, autobiografická „Voyage of Bran".  
A tiež píše: *Perryho sýty hlas, orchestrálno-folkové aranžmány skladieb a zádumčivé názvy znamenajú, že dôstojný Eye of the Hunter evokuje niektoré Scottove Walkererove temné, väčšinou barokové prvky.*

Skladby
-------

1. „Saturday's Child" – 4:30
2. „Voyage of Bran" – 5:32
3. „Medusa" – 6:09
4. „Sloth" – 3:32
5. „I Must Have Been Blind" – 5:07
6. „The Capitive Heart" – 4:00
7. „Death Will Be My Bride" – 5:46
8. „Archangel" – 7:34

Tvorcovia
---------

* Brendan Perry – spev, 12 strunová gitara, elektrická gitara, mandolína, klávesy
* Glen Garrett – basová gitara, kontrabas
* Liam Bradley – bicie
* Martin Quinn – pedal steel guitar
* Michael Brunnock – vokály v „Saturday's Child"

Referencie
----------

1. ↑   *Brendan Perry* [online]. Discogs, [cit. 2023-09-12]. Dostupné online.
2. 1 2   *Eye of the Hunter* [online]. 4AD, [cit. 2008-08-29]. Dostupné online. Archivované 2008-08-08 z originálu.
3. ↑   *Brendan Perry : 'Eye of the Hunter' Reissue* [online]. 4ad.com, [cit. 2023-09-12]. Dostupné online. [nefunkčný odkaz]
4. ↑  HEAD, Alec A.. *Brendan Perry - Eye Of The Hunter* [online]. Satan Stole My Teddybear, [cit. 2008-08-29]. Dostupné online. Archivované 2017-03-25 z originálu.
5. 1 2   *Brendan Perry* [online]. 4AD, [cit. 2008-08-29]. Dostupné online. Archivované 2010-12-10 z originálu. (po anglicky)

Externé odkazy
--------------

* recenzia (po slovensky)